
DEFINIȚII: 
Osteoporoza este o boală scheletică sistemică ce se caracterizează prin masa osoasă scăzută şi deteriorare microarhitecturală a ţesutului osos, cu creşterea consecutivă a fragilităţii osoase şi a riscului de fracturi. Sub numele de osteoporoză sunt reunite un ansamblu de afecțiuni care produc o reducere a masei osoase pe unitatea de volum. Termenul este folosit pentru definirea oricărui grad de fragilitate scheletică care ar putea creste riscul de fractură.

[bookmark: _Toc38884382]ABREVIERILE FOLOSITE ÎN DOCUMENT

DEXA, DXA = dual energy X-ray densitometry 
VSH = viteza de sedimentare a hematiilor
DZ = diabet zaharat
DMO =densitate minerală osoasă
BMI = indice de masa corporală
[bookmark: _Toc38884383]I. PARTEA INTRODUCTIVĂ 
Diminuarea masei osoase este rezultatul unui dezechilibru între procesele care guvernează acumularea și conservarea masei scheletice și nu se însotește de o scadere semnificativa a raportului dintre faza minerală si cea organică, nici de anomalii ale matricei osoase organice sau minerale. Pe plan histologic, osteoporoza se caracterizează prin diminuarea grosimii corticalei osoase și a numarului sau marimii trabeculelor osului spongios. Unele lamele trabeculare prezinta perforatii anormale sau pot fi fracturate, iar conexiunile trabeculare sunt reduse. Totuși, bordurile osteoide par a avea grosime normală.
Osteoporoza este cea mai frecventă  boala metabolică a osului și reprezintă o cauza importantă de morbiditate la vârstnici.Remanierea osoasa (respectiv formarea si resorbția) este un proces continuu. În cazul osteoporozei, masa osoasa este diminuata, ceea ce indică sau ca indivizii afectați nu au reușit să  acumuleze masă scheletică optimală în primele 3 decenii de viață și/sau faptul că există o rată a resorbției osoase superioare celei de formare, după atingerea maximului de masă scheletică.  Formarea de os este mai importantă  în osul cortical decât în osul trabecular. 
Faptul că aproape o treime din femei după menopauză au un turnover accelerat, cum rezultă din date histomorfometrice, prin captarea osoasa totala a 99mTc-metilen difosfonat sau cu altii markeri biochimici, ar putea reflecta contribuția relativ mai mare a remanierii corticale la aceste femei. Echilibrul normal între formarea de os și resorbție asigură conservarea masei osoase. Ratele remanierii diferă totuși, nu numai între osul cortical și cel trabecular, dar și între zone osoase diferite sau în oase diferite. Daca formarea de os nu compensează resorbția, masa osoasă se diminueaza.
La ambele sexe, dupa vârsta de 40-50 de  ani se înregistrează o pierdere lentă de os cortical, de aproximativ 0,3-0,5% pe an. La femei, în perioada perimenopauzei, la pierderea osoasă datorată vârstei se adauga o pierdere accelerată de os cortical. Pierderea de os trabecular debutează mai devreme la ambele sexe, dar este probabil mai importantå la femei.
Pierderile cumulate de masă osoasă sunt de ordinul a 20-30% la barbati si de 40-50% la unele femei. În general, pierderile osoase afectează predominant osul trabecular al vertebrelor si extremitatii distale a radiusului la femei si vertebrele si oasele soldului atât la femei, cât si la barbații. Constatarea că pierderile osoase nu sunt uniforme a fost certificată cu tehnici ca absorbimetria mono- si bifotonică,tomografia computerizată cantitativă, densitometria cu raze X cu energie dublă (dual energy X-ray densitometry – DEXA) și analiza calciului corporal total prin activarea neutronică.
De exemplu, viteza pierderii osoase este mai importantă la nivelul metacarpienelor, capului femural și corpurilor vertebrale decât la nivelul diafizei femurale, tibiei sau craniului.
Remanierea osoasa este mai intensă la majoritatea femeilor cu osteoporoza în postmenopauză, în comparație cu grupe de vârsta asemănătoare. Aceste diferențe sunt și mai evidente în comparație cu femeile sanatoase în premenopauza, la care ratele de remodelare osoasa sunt mai scazute decât la femeile sanatoase în postmenopauză. 
Osteoporoza devine de obicei o problemă clinică dupa o fractură. Deși nivelul diminuării masei osoase la care apar fracturi după traumatisme minime este variabil, densitatea minerală osoasă masurată prin  DXA este un excelent factor predictiv pentru riscul de fractură.
Factori suplimentari,ca adaptarea susținerii ligamentare și modificările legate de vârsta ale discurilor intervertebrale, influențează susceptibilitatea la fractură. Microfracturile sunt frecvente. La vârstnicii cu osteoporoză, tulburarile vizuale, auditive, neurologice sau ale funcțiilor intelectuale legate de vârsta sau de tratamentele medicamentoase aduc contributii suplimentare în aparitia fracturilor.
[bookmark: _Toc38884384]I.1. Diagnosticul
Este recomandată identificarea pacienților cu suspiciunea de osteoporoza pe baza factorilor de risc şi a osteodensitometriei DXA. La vârsta menopauzei nu se recomandă depistarea osteoporozei prin screeningul populaţiei neselecţionate cu metode densitometrice deoarece nu este cost-eficient datorită sensibilităţii scăzute a metodei DXA în acest scop. 
Prezenţa factorilor de risc reprezintă indicaţia pentru densitometria osoasă cu raze X (DXA). De menţionat că densitometria cu ultrasunete nu trebuie substituită metodei DXA, deoarece nu are valoare diagnostică şi nici valoare de screening. 
Clasificare
Forme comune, neasociate cu alte afecțiuni
· Osteoporoza idiopatică (forma juvenilă și adultă
· Osteoporoza de tip I
· Osteoporoza de tip II

Osteoporoza ca trăsătură comună în diferite afecțiuni
· Hipogonadism
· Hipercorticism
· Tratament cronic cu glucocorticoizi
· Hiperparatiroidism
· Tireotoxicoză
· Malabsorbție
· Scorbut
· Carențe de calciu
· Imobilizare
· Tratament cronic cu heparină
· Mastocitoză sistemică
· Hipofosfatazia adultului
· Alte boli metabolice ale osului

Osteoporoza ca manifestare a bolilor ereditare ale țesutului conjunctiv
· Osteogeneza imperfecta
· Homocistinuria prin deficit de cistationin-sintetază
· Sindrom Ehlers-Danlos
· Sindrom Marfan

Osteoporoza asociată unor afecțiuni, prin mecanism patogenic necunoscut
· Poliartrită reumatoidă
· Malnutriție
· Alcoolism
· Epilepsie
· Ciroză biliară primitivă
· Diabet zaharat
· Bronhopneumopatie cronică obstructivă
· Sindrom Menke
[bookmark: _Toc38884385]I.2. Codul bolii
	M80.00
	Osteoporoza postmenopauză cu fractură patologică, localizări multiple

	M80.01
	Osteoporoza postmenopauză cu fractură patologică, regiunea umărului

	M80.02
	Osteoporoza postmenopauză cu fractură patologică, braț

	M80.03
	Osteoporoza postmenopauză cu fractură patologică, antebraț

	M80.04
	Osteoporoza postmenopauză cu fractură patologică, mână

	M80.05
	Osteoporoza postmenopauză cu fractură patologică, regiune pelviană și coapsă

	M80.06
	Osteoporoza postmenopauză cu fractură patologică, picior parte inferioară

	M80.07
	Osteoporoza postmenopauză cu fractură patologică, gleznă și picior

	M80.08
	Osteoporoza postmenopauză cu fractură patologică, altele

	M80.09
	Osteoporoza postmenopauză cu fractură patologică, localizare nespecificată


[bookmark: _Toc38884386]I.3. Obiectivele (scopurile redactării) protocolului(4):
- identificarea pacienților cu osteoporoză pentru reducerea riscului de fracturi și mortalitate;
- creșterea  numărului de pacienți  diagnosticați cu osteoporoză;
- prezentarea  metodelor de diagnostic: clinice, paraclinice și imagistice;
- prezentarea tipurilor de tratament (farmacologic și non-farmacologic);
- supravegherea acestor pacienți conform recomandărilor și protocoalelor;
- facilitarea îngrijirii multidisciplinare a acestor pacienți;
- creșterea calității vieții și susținerea conceptului de îmbătrânire activă.
[bookmark: _Toc38884387]I.4. Domeniul de aplicare 
Prezentul protocol are ca domeniu de aplicare asistența medicală specializată de ambulatoriu și spitalicească, specialitatea geriatrie-gerontologie, endocrinologie.
[bookmark: _Toc38884388]I.5. Epidemiologie
Pentru femeile la menopauză probabilitatea pentru întreaga viaţă de a face o fractură la unul dintre aceste sedii este de 40% sau mai mult în ţările dezvoltate, apropiindu-se de cifrele corespunzătoare probabilităţii de boală cardio-vasculară şi depăşind cu mult cancerul de sân (12%). 
În anul 2000 în Europa au fost estimate 620.000 fracturi noi de şold, 574.000 de antebraţ, 250.000 humerus proximal, 620.000 vertebrale clinice la femeile şi bărbaţii peste 50 de ani. Acestea reprezintă 34,8% din totalul fracturilor la nivel global. Pe de altă parte, în România, aprox. 21% din femei și 6 % din bărbații peste 50 de ani suferă de osteoporoză, iar una din 5 dintre persoanele cu fractură de șold moare în decurs de un an. Se estimează că în fiecare an au loc 94.000 de fracturi de fragilitate, iar costurile pentru spitalizarea și managementul acestor cazuri se pare că va crește de la 129 milioane de euro în 2017 la 151 milioane de euro în 2030.
Fracturile osteoporotice apar şi la alte sedii: pelvis, coaste, femur distal, tibie. Colectiv, s-au estimat 2,7 milioane de fracturi osteoporotice, cu un cost direct apreciat la 36 miliarde de euro. 

[bookmark: _Toc38884389]I.6. Documente de referință aplicabile activității 
· Spiru Luiza, Romoșan I. - Geriatrie-Tratat, Editura ,,Ana Aslan Intl Academy of Aging, Bucureşti”, 2004
· Prof. Dr. Luiza Spiru, Acad. Prof. Dr. Ioan Romosan - "Medicina Longevitatii - TRATAT DE GERIATRIE”, Editura "Ana Aslan International Academy of Aging, Bucuresti”, 2018, ISBN 978-973-86411-6-7
· The Merk Manual of Geriatrics, Ed. Merck & comp.,Whitehouse Station N.J.,2000, Editia X
Prezentul protocol terapeutic se bazeaza pe recomandarile actuale ale Ministerului Sanatatii
[bookmark: _Toc38884390]II. DESCRIEREA PROTOCOLULUI,  A METODELOR, A TEHNICILOR ȘI A PROCEDURILOR 
[bookmark: _Toc38884391]II.1. Factorii de risc
a. Vârsta peste 65 ani;
b. Menopauza precoce (sub 40 ani);
c. Vârsta sub 65 ani cu unul din factorii de risc de mai jos:
- Fracturi de fragilitate în antecedentele personale;
- Antecedente de fractură de şold la mamă;
- Aspect radiografic sugestiv de masă osoasă scăzută;
- Greutate mică, cu BMI<19 kg/m2;
- Osteoporoze secundare (endocrine, reumatologice, digestive, din boli congenitale ale colagenului);
- Corticoterapie (mai mult de 5 mg/zi prednisolon sau echivalent timp de mai mult de 3 luni);
d. Rasa albă.
[bookmark: _Toc38884392]II.2. Anamneza
· [bookmark: _Toc38884393]Istoric complet de viată și de muncă;
· Antecedente personale fiziologice (vârsta la apariția primei menarhe, nașteri, ritmicitatea ciclurilor menstruale, menopauză);
· Antecedente heredo-colaterale;
· Antecedente personale patologice  pe baza documentelor medicale și a  investigațiilor prealabile;
· Tratamentul urmat  la domiciliu.
Toate aceste date coraborate cu examenul clinic au scopul de a îndrepta medicul clinician spre diagnosticul pozitiv de OSTEOPOROZA, inceperea investigatiilor și stabilirea unei conduite terapeutice adecvate.
II.3. Tabloul clinic
[bookmark: _Toc38884394]Deși osteoporoza este o afecțiune difuză a scheletului, sechelele clinice majore constau în fracturi ale vertebrelor, pumnului, colului femural, humerusului și tibiei. Simptomele clinice obișnuite în fracturile corpilor vertebrali constau în dureri de spate și deformări ale coloanei vertebrale. 
Durerea se datorează de obicei tasării vertebrei, în special în regiunea toracală și lombară, tipic are debut acut și iradiază frecvent prin flanc spre abdomen. Un asemenea episod poate surveni după o anteflexie bruscă, un efort de ridicare sau după sărituri, care pot părea netraumatizante; în unele situațaii nu poate fi corelat cu un traumatism.

Diagrama 1. Aspecte clinice la pacientul vârstnic

II.4. Investigații clinice și paraclinice
Examinarea şi investigarea iniţială a pacientului,  cuprinde investigatii radiologice și de laborator: 
a) Densitometrie osoasă DXA, la coloana lombară şi/sau șold. În funcţie de particularităţile anatomice, comorbidităţisau tratamente curente, se pot măsura în scop diagnostic şi alte locuri anatomice: radius distal, corp total;
b) Radiografii osoase pentru confirmarea fracturilor non-vertebrale şi vertebrale;
c) Investigaţii de rutină: hemoleucograma, VSH, calcemie, albuminemie, creatinină, fosfatemie, fosfataza alcalină, transaminaze. Concentrațiile calciului și fosforului anorganic în sânge sunt de obicei normale. O discretă hiperfosfatemie se poate observa la femeile după menopauză. Fosfataza alcalină este normală în cazurile necomplicate, dar poate crește după fracturi. Aproximativ 20% din femeile în postmenopauză cu osteoporoză au hipercalciurie. Indicii biochimici ai resorbției osoase sunt, în medie, crescuți.
Dozările imunologice privind excreția urinară a peptidelor ce conțin legături încrucișate piridinolinice derivate din tipul I de colagen, cum sunt piridinolinele libere și totale și a legăturilor încrucișate N-telopeptidice sunt mai performante decât dozările hidroxiprolinei. Astfel de dozări, precum și dozările serice ale fosfatazei alcaline specifice osului, osteocalcinei și peptidelor de procolagen C terminale, sunt deosebit de utile în monitorizarea efectelor terapeutice.
[bookmark: _Toc38884395]II.5. Diagnosticul pozitiv 
Categoriile diagnostice pe baza osteodensitometriei DXA aplicată la persoanele din grupele de risc menţionate sunt: 
- Osteoporoză, dacă scorul T este mai mic sau egal cu -2,5 DS; 
- Osteoporoză severă dacă, pe lângă criteriul densitometric, este prezentă cel puţin o fractură de fragilitate;
- Pre-osteoporoză (scor T cuprins între -1 DS și -2,5 DS), anterior denumită osteopenie, nu este considerată o situaţie morbidă, fiind utilizată în studii epidemiologice şi pentru demonstrarea fragilităţii în prezenţa unei fracturi.
[bookmark: _Toc38884396]II.6. Diagnosticul diferențial 
[bookmark: _Toc38884397]Deoarece scăderea masei scheletice este o manifestare generală a înaintarii în vârsta, este dificil de evaluat radiologic diminuarea asimptomatică a densitații osoase la femeile mai vârstnice, mai ales când lipsesc aspectul biconcav marcat al corpurilor vertebrale sau fracturile. Măsurarea cantitativa a masei osoase este, totuși,un factor predictiv al unor viitoare fracturi. În prezenta durerilor osoase însoțite sau nu de fracturi și deformări, este important să se stabilească prezența sau absența cauzelor cunoscute de osteoporoă și dacă diagnosticul de osteoporoză este corect.
Afectiuni maligne variate, mai ales mielomul multiplu, limfomul, leucemia și carcinomul metastatic pot determina pierderi osoase difuze,în special de os trabecular, la nivelul coloanei vertebrale,chiar în absența hipercalcemiei. Absența anemiei, a creșterii vitezei de sedimentare a eritrocitelor, a anomaliilor electroforezei proteinelor serice și a proteinuriei Bence Jones sunt utile pentru eliminarea unui mielom multiplu. Totuși, o biopsie osoasă pe ac sau o aspirație medulară pot deveni necesare în cazurile de osteoporoză severă cu fracturi. 


Diagrama 2. Diagnosticul diferențial al osteoporozei
II.7. Complicații 
[bookmark: _Toc38884398]Evaluarea riscului de fractură (prognozarea complicaţiei majore) 
OMS a dezvoltat un algoritm care integrează factori clinici de risc pentru fracturi, cu ajutorul căruia se poate calcula probabilitatea pe 10 ani de fractură de şold sau alte fracturi majore osteoporotice (vertebre, şold, antebraţ, humerus) – FRAX (http://www.shef.ac.uk/FRAX)
· Complicațiile fracturilor
· Leziuni vasculare în caz de fractură femurală, cum ar fi întreruperea arterei femurale sau a ramurilor sale majore, sau deteriorarea arterelor pelvine prin fractură pelvină;
· Pacienții cu fracturi multiple de coaste pot dezvolta pneumotorax, pieptul inhalant și compromisul respirator;
· Fracturile de șold, în special la pacienții vârstnici, duc la pierderea mobilității, care poate duce la pneumonie, boală tromboembolică sau rabdomioliză;
· Leziuni vasculare;
· Leziune viscerală care produce leziuni la structuri precum creierul, plămânul sau vezica;
· Deteriorarea țesutului, nervilor sau pielii înconjurătoare;
· Hemartroze;
· Sindromul compartimentului (ischemia Volkmann);
· Infecția rănilor - mai frecventă pentru fracturile deschise;
· Embolie grasoasă;
· Tromboembolism (pulmonar sau venos);
· Exacerbarea bolilor subiacente, precum diabetul sau boala coronariană (CAD);
· Pneumonie.
Toate aceste complicații ale fracturilor pot duce în cele din urmă la așa-numitul sindrom de imobilizare. Imobilizarea este una dintre problemele comune de sănătate în rândul populației și poate provoca diverse complicații care pot pune viața în pericol. Pe scurt, tratamentul imobilizării necesită o colaborare interdisciplinară în echipă, împreună cu participarea pacientului și familia acestuia.
Tratamentul începe de la realizarea unei evaluări geriatrice complete, formulând obiective funcționale și construind un plan terapeutic. Diversele condiții care acționează probabil ca factori de risc pentru imobilizare, complicațiile care rezultă din imobilizare, precum și alte boli / comorbidități concomitente, trebuie recunoscute și gestionate în mod cuprinzător, non-farmacologic și farmacologic, pentru a reduce rata de morbiditate și mortalitate. Imobilizarea poate provoca un proces de degenerare care apare în aproape toate sistemele de organe ca urmare a presiunii și a gravitației, dar și a scăderii funcției motorii. Imobilizarea poate provoca direct trombembolism, ceea ce va inhiba clearance-ul și diluarea factorului de coagulare activat, care induce cu ușurință embolismul. Tromboembolismul venos, în special embolismul pulmonar, poate fi fatal dacă  nu există prevenție și un management optim.
· Factorii de risc incluşi sunt: 
· Vârsta;
· Sexul; 
· Greutatea, înălţimea (BMI = body mass index, indice de masă corporală); 
· Fracturile de fragilitate prevalente; 
· Fractura de şold la parinţi; 
· Fumatul; 
· Administrarea glucocorticoizi (expunere peste 3 luni la o doză zilnică de 5 mg sau mai mare de Prednisolon sau echivalent); 
· Artrita reumatoidă; 
· Osteoporozele secundare (DZ tip I, osteogenesis imperfectă la adult, hipertiroidism netratat, hipogonadism sau menopauza sub 45 de ani, malnutriţie cronică, malabsorbţie, boala hepatică cronică) 
· Consumul de alcool (3 unităţi sau mai mult; 1 unitate =10 g alcool); 
· DMO col femural. Limite: FRAX nu include riscul de cădere şi DMO vertebrală. 
Evaluarea riscului de cădere
Evaluarea riscului de cădere este ilustrat în Diagramele 3 și 4.


Diagrama 3. Evaluarea riscului de cădere – evaluare





Diagrama 4. Evaluarea riscului de cădere - consecințe

Riscul de fractură al pacienților vârstnici poate fi evaluat atât prin anamneză, cât și prin examen clinic și prin aplicarea unor scale de evaluare:
1. Scala Tinetti – Este o scală unica pentru evaluarea echilibrului și a mersului, deseori utilizată în practica medicală de recuperare, pentru încadrarea pacientului vârstnic din punct de vedere al controlului motor.
· Tinetti static – cuprinde acțiunile: așezat nesprijinit, ridicare din așezat, așezat din ortostatism, ortostatism nesprijinit, ortostatism cu ochii închiși, întoarcerea la 3600, rezistență la apăsare sternală. Scor normal = 13 puncte (1pct. = normal, 2 pct. = adaptat, 3pct. = anormal)
· Tinetti dinamic – este o analiză a celor mai importante componente ale schemei de mers care se derulează în ritm corespunzător. Se evaluează: inițierea pasului, lungimea pasului, înălțimea și simetria pasului, continuitatea pasului, devierea traseului mersului, distanța  între călcâie în mers, mișcarea trunchiului. Scor normal = 8 puncte (1pct. = normal, 2pct. = anormal)
2. MNA (Mini Nutritional Assessment) – Reprezintă un instrument  simplu și ușor de utilizat pentru a aprecia starea de nutiție a pacienților vârstnici. 
De la validarea sa în 1994, MNA a fost utilizat în sute de studii și tradus în mai mult de 20 de limbi. Este un instrument bine validat, cu sensibilitate, specificitate și fiabilitate ridicate. Un scor MNA  24 identifică pacienții cu o stare nutritivă bună. Scorurile între 17 și 23,5 identifică pacienții cu risc de malnutriție.
Intervenția nutrițională este clar necesară și ar trebui să se bazeze pe obiective realizabile stabilite după o evaluare completă detaliată a geriatriei. MNA s-a dovedit a fi util și pentru urmărirea intervenției nutriționale. MNA poate ajuta clinicienii să proiecteze o intervenție, observând locul în care pacientul pierde puncte atunci când efectuează MNA. Mai mult, atunci când o intervenție nutrițională are succes, scorul MNA crește. MNA este recomandat de multe organizații clinice și științifice naționale și internaționale. Poate fi utilizat de o varietate de profesioniști, inclusiv medici, dieteticieni, asistente medicale sau asistenți de cercetare.

II.8. Algoritm de diagnostic și tratament în osteoporoză 

	Stabilirea diagnosticului de suspiciune clinică de osteoporoză pe baza anamnezei și examenului clinic 


	





	Efectuarea investigațiilor minimale și facultative pentru stabilirea diagnosticului de certitudine

	Bilanț de bază 



· 
	Alte investigații utile în stabilirea diagnosticului – efectuate în cazuri selectate, în funcție de particularitatea cazului 
	Investigații în vederea excluderii unor afectiuni  subiacente

· 

	






	Confirmarea diagnosticului

	





	Întocmirea schemei de tratament individualizat în funcție de:

	· rezultatul antibiogramei efectuate după urocultură
· severitatea infecției
	· comorbidități
· evaluarea funcției renale
· evaluarea funcției hepatice
	· eliminarea altor cauze prin diagnostic diferențial

	







	Monitorizarea pe parcursul spitalizării a evoluției bolii, a răspunsului la tratament, depistarea precoce și tratamentul prompt al complicațiilor acute/cronice: 

	· urmărirea evoluției simptomelor și semnelor clinice
· monitorizarea uroculturilor
· repetarea testelor de laborator în vederea evaluării stării altor organe și funcții
· schimbarea terapiei în cazul apariției semnelor de complicație a bolii


[bookmark: _Toc38884399]II.9. Criterii de spitalizare
· se recomandă spitalizarea în regim de zi sau continuă a tuturor pacienților cu manifestări clinice sugestive pentru diagnosticul de osteoporoză în vederea stabilirii unui diagnostic de certitudine, investigațiilor de bilanț, investigațiilor cu viză etiologică, pentru stabilirea complicațiilor cronice, instituirii tratamentului de specialitate și monitorizării evoluției clinice
· se recomandă spitalizarea pacienților cu afectiuni asociate grave
· pacienții care nu răspund la tratament sau prezintă o evolutie atipică a bolii vor fi internați pentru reevaluare și stabilirea conduitei terapeutice
· vor fi spitalizați pacienții ce necesită măsuri terapeutice care impun supraveghere medicală atentă și personal specializat.
[bookmark: _Toc38884400]II.10. Criterii de transfer în terapie intensivă 
	Vor fi transferati în Secția de Terapie Intensivă pacienții la care se constată deteriorarea stării generale și/sau care dezvoltă dezechilibre acido-bazice, hidroelectrolitice, cardio-respiratorii, alterarea statusului neurologic, sepsis sau alte manifestări care pun viața în pericol, după consultul efectuat de medicul ATI (vezi protocolul de transfer în secția de Terapie Intensivă).
[bookmark: _Toc38884401]II.11. Criterii de transfer în altă secție
Se impune transferul pacienților diagnosticați cu patologie asociată severă în secții de profil, în cazul în care apar manifestări de organ ce depășesc competența medicului specialist geriatrie-gerontologie.  
[bookmark: _Toc38884402]II.12. Criterii de transfer în alt spital 
Transferul în altă unitate spitalicească se efectuează în cazul în care Spitalul Universitar de Urgență Elias nu dispune de resurse materiale necesare investigării complete a pacientului, de personal medical care să dețină competențele necesare sau în situația în care nu se poate asigura tratamentul optim (vezi protocoalele de colaborare ale Spitalului Universitar de Urgență Elias cu alte unități spitalicești).
[bookmark: _Toc38884403]II.13. Tratamentul 
Obiective: 
1. Reducerea incidenţei fracturilor 
2. Creşterea rezistenţei osoase 
3. Tratamentul cauzal al osteoporozelor secundare 
Metode: 
- măsuri igieno-dietetice şi de stil de viaţă 
- farmacologice 

Tratamentul este iniţiat de medicul specialist endocrinolog, reumatolog, de recuperare, geriatru şi ortoped. Opţiunile terapeutice includ atât o abordare non farmacologică, cât şi o intervenţie terapeutică cu agenţi farmacologici. 
În prezent sunt disponibili agenți cu potență mare pentru prevenirea pierderilor osoase și pentru tratarea unei osteoporoze constituite. Capacitatea de măsurare a densitații osoase și de anticipare a fracturilor în osteoporoză a adus modificări în abordarea terapeutică. Beneficiile clinice pot fi demonstrate nu numai prin îmbunătățirea masei osoase, dar și prin scăderea incidenței fracturilor. Deși majoritatea medicamentelor disponibile sunt inhibitori ai resorbtiei osoase, există  și unele substanțe, cum este fluorura de sodiu, care măresc formarea de os.
Măsuri generale la apariția fracturilor 
· La pacienții cu dureri acute secundare fracturilor corpurilor vertebrale sunt necesare repausul la pat într-o poziție de maxim comfort, căldură locală, analgezice adecvate, evitarea constipației. Nu se justifică apelarea la tracțiune și corsete rigide. Pe măsură ce durerea scade, pacientul trebuie să încerce să se mobilizeze din pat, la început cu precauție, eventual cu sprijinul unor cârje sau a unui cadru. Corsetele ortopedice sunt frecvent folosite, dar eficacitatea lor în prevenirea progresiei deformărilor coloanei vertebrale este discutabilă.
· Exercițiile în vederea corectării deformărilor posturale și creșterii tonusului muscular sunt utile. Pacienții trebuie învățați cum să evite mișcările bruște generatoare de dureri, cum sunt săriturile și cum să ridice și să transporte obiecte cu minimum de solicitare a coloanei. După consolidarea fracturilor, un program supravegheat de exerciții incluzând mersul zilnic poate fi util în prevenirea pierderilor scheletice suplimentare. Mortalitatea imediată după o fractură de șold este relativ scăzută (în jurul a 3-5%), dar mortalitatea după 1 an este relativ mare (20-25%). Morbiditatea este de asemenea mare; numai aproximativ jumatate din pacienți revin la nivelul de activitate anterior producerii fracturii, după 1 an de la aceasta.
· Alimentaţie bogată în vitamina D şi calciu, de regulă cu suplimentarea cu calciu (800-1200 mg/zi) şi vitamina D (800-1000 UI/zi), deoarece în România există un deficit geoclimatic de vitamina D 
· Evitarea excesului de alcool 
· Renunţarea la fumat 

Tratamentul farmacologic cu medicamente antiresorbtive osoase şi/sau de stimulare a osteogenezei. 
CRITERII DE INIŢIERE A TRATAMENTULUI 
1) Paciente cu osteoporoză – scor T  -2,5 DS, la coloană sau şold; 
2) Paciente cu fractură de fragilitate (şold, vertebră, humerus, bazin, antebraţ) şi scor T  -2 DS;
3) Paciente cu scor T  -2 DS în tratament cortizonic cronic (peste 5 mg prednisolon/zi sau corticosteroizi echivalenţi şi durată peste 3 luni);
4) Paciente cu osteoporoză severă pentru unele medicamente. Pentru a indica peptide derivate de PTH este necesar un scor T  -2,5 DS, la coloană sau şold şi cel puţin o fractură de fragilitate vertebrală moderat-severă. 
AGENŢII TERAPEUTICI
Tratamente de primă intenţie 
- Bisfosfonaţii (alendronat, risedronat, ibandronat, zoledronat) 
- Stronţiu ranelat 
- Peptide derivate din PTH (pentru osteoporoza severă) 
- Raloxifenul 
- Denosumab
La ambele sexe, agenţii antifractură în terapia de prima intenţie sunt bisfosfonaţii şi ranelatul de stronțiu. La femei în postmenopauză, ca terapie de primă intenţie poate fi administrat şi raloxifenul. 
Alendronatul, risedronatul, ibandronatul şi zoledronatul au efect demonstrat în reducerea riscului de fracturi vertebrale (recomandare A) şi nonvertebrale în osteoporoza de postmenopauză (recomandare A-B). Raloxifenul are efect demonstrat numai pe fracturile vertebrale (recomandare A). 
Alendronatul, risedronatul şi zoledronatul au indicaţie şi în osteoporoza bărbatului (recomandare A-C). 
Hormonul paratiroidian şi teriparatidul sunt indicate în cazuri individualizate non-responsive la tratamentul cu antiresorbtive şi pacienţi cu risc crescut de fractură şi în tratamentul osteoporozei cortizonice (vezi ghidul pentru osteoporoza cortizonică). 
Denosumabul, cel mai nou agent antiresorbtiv, are evidenţe de reducere a riscului de fracturi vertebrale, non-vertebrale şi de şold (recomandare A).

Tratamente de a doua intenţie 
- Terapia estro-progestativă 
- Calcitonina 
- Analogi sintetici ai vitaminei D 

Tratamente de primă intenție
În funcţie de mecanismul de acţiune, cele două mari clase de medicamente utilizate în tratamentul osteoporozei sunt: 
1. agenţii antiresorbtivi, care blochează resorbţia osoasă prin inhibiţia activităţii osteoclastelor şi 
2. agenţii anabolici, care stimulează formarea osoasă acţionând primar asupra osteoblastelor. 

1. Agenţii antiresorbtivi 
a. Bifosfonaţii 
Bifosfonaţii fac parte din terapia de primă intenţie în osteoporoza de postmenopauză. Utilizaţi în mod curent (alendronat, risedronat, ibandronat, zoledronat) inhibă resorbţia osoasă prin reducerea recrutării, diferenţierii şi activităţii osteoclastice şi creşterea apoptozei osteoclastelor; mecanismul molecular constă în reducerea izoprenilării proteinelor dependente de GTP. Reducerea remodelării osoase duce la creştera duratei de viaţă a unităţii de remodelare şi implicit la creşterea gradului mineralizării secundare; acesta este cel mai probabil mecanism al creşterii progresive a DMO demonstrată în studiile clinice cu aceşti bifosfonaţi. Potenţa bifosfonaţilor variază de la compus la compus; biodisponibilitatea orală este scăzută (absorbţie digestivă 1-3% din doza ingerată), ceea ce necesită un mod de administrare riguros – dimineaţa, pe stomacul gol, cu 30-60 minute înainte de masă, cu 200 ml apa, în ortostatism. Reacţiile adverse sunt în principal digestive după administrarea orală (dispepsie, esofagită); administraţi intravenos, pot produce febră şi simptome pseudo-gripale. Recent, s-au publicat observaţii care sugerează posibilitatea apariţiei necrozei de mandibulă la pacienţii trataţi cu bifosfonaţi. Incidenţa acestui sindrom este necunoscută încă, dar pare mai prevalent după administrarea intravenoasă de doze mari la pacienţii trataţi pentru complicaţii ale unei malignităţi. 

Alendronatul 
A fost studiat extensiv în tratamentul osteoporozei. Un studiu prospectiv a arătat că tratamentul cu alendronat 10 mg/zi, continuu timp de 3 ani, determină creşterea progresivă a DMO, fără apariţia efectului de platou, la nivelul coloanei lombare (8,8%), colului femural (5,9%), trohanterului (7,8%) şi scheletului total (2,5%). Un studiu de microradiografie cantitativă a demonstrat că efectul foarte bun al alendronatului de creştere a DMO este consecinţa creşterii duratei mineralizării secundare şi că de fapt bifosfonaţii, ca de altfel toţi agenţii antiresorbtivi, nu cresc masa osoasă ca atare. Un alt studiu clinic prospectiv, randomizat, dublu-orb, controlat placebo, a evidenţiat reducerea cu 47% a incidenţei fracturilor vertebrale noi, reducerea cu 90% a incidenţei fracturilor vertebrale multiple, cu 55% a fracturilor vertebrale clinice (simptomatice), cu 51% a incidenţei fracturilor de şold, cu 45% a incidenţei fracturilor Colles. 
Doza actuală utilizată este de 70 mg/ o dată pe săptămână. Efectele întreruperii terapiei cu alendronat au fost precizate recent, când unele studii au observat o reducere gradată a beneficiilor pe DMO şi pe markerii resorbţiei osoase. 

Risedronatul 
Două studii clinice controlate multicentrice au evaluat eficacitatea risedronatului în tratamentul osteoporozei de postmenopauză. După 3 ani de tratament cu 5mg/zi, risedronatul a redus incidenţa fracturilor vertebrale cu 41-49% şi a fracturilor non-vertebrale cu 33-39%. Într-un studiu clinic controlat de anvergură, care a avut ca obiectiv primar prevenţia fracturii de şold, risedronatul a demonstrat un efect antifractură de 40%; la pacientele cu osteoporoză şi fracturi vertebrale prevalente efectul antifractură de şold a fost de 60%. În plus, acest studiu a demonstrat că efectul antifractură al bifosfonaţilor se manifestă numai la pacientele cu osteoporoză (diagnosticată cu DXA), dar nu şi la cele selecţionate pe baza unor factori de risc clinici. Studiile cu risedronat oferă şi evidenţe solide în ce priveşte prezervarea microarhitecturii trabeculare şi a gradului normal de mineralizare după 5 ani de administrare. În plus, studiile cu risedronat au oferit cele mai bune evidenţe pentru eficacitatea rapidă antifractură (6 luni) vertebrală şi non-vertebrală, dintre medicaţiile antirezorbtive. (Effects of Risedronate Treatment on Vertebral and Nonvertebral Fractures în Women With Postmenopausal Osteoporosis- a Randomized Controlled Trial, JAMA The Journal of the American Medical Association 282(14):1344-1352, October 1999).
Ca şi alendronatul, risedronatul a fost utilizat iniţial în administrare zilnică, după care s-a trecut la administrarea săptămânală a 35 mg. Deşi din studiile cu risedronat nu au fost excluse pacientele cu antecedente digestive superioare, reacţiile adverse rămân aceleaşi ca la alendronat.  

Ibandronatul
Este primul bifosfonat care a demonstrat într-un studiu clinic controlat un efect antifractură vertebrală şi non-vertebrală (paciente cu risc crescut) prin administrare intermitentă. Se administrează în mod curent 150 mg oral o dată pe lună, ceea ce produce creşteri ale DMO vertebrală şi şold mai mari decât în administrarea zilnică de 2,5 mg; (MOBILE Study - A Study of Bonviva (Ibandronate) Regimens în Women With Post-Menopausal Osteoporosis, Oct.,2002).
Se poate administra intermitent la intervale mai mari, pe cale intravenoasă (3 mg la 3 luni), pe baza echivalenţei efectului pe DMO cu doza zilnică

Zolendronatul 
Un studiu clinic controlat, care a inclus 7760 de paciente cu osteoporoză de postmenopauză a evaluat eficacitatea şi siguranţa zoledronatului administrat anual, în doza de 5 mg iv. După 3 ani zoledronatul a scăzut incidenţa fracturilor vertebrale cu 70%, a fracturilor de şold cu 41% şi a fracturilor nonvertebrale cu 25%. De asemenea zoledronatul a scăzut riscul de fractură şi mortalitatea când a fost administrat la scurt timp după prima fractura de şold.
Este primul bifosfonat care a demonstrat într-un studiu clinic controlat un efect antifractură vertebrală şi non-vertebrală (paciente cu risc crescut) prin administrare intermitentă. Se administrează în mod curent 150 mg oral o dată pe lună, ceea ce produce creşteri ale DMO vertebrală şi şold mai mari decât în administrarea zilnică de 2,5 mg; (MOBILE Study - A Study of Bonviva (Ibandronate) Regimens în Women With Post-Menopausal Osteoporosis, Oct.,2002.
Se poate administra intermitent la intervale mai mari, pe cale intravenoasă (3 mg la 3 luni), pe baza echivalenţei efectului pe DMO cu doza zilnică.

b. Modulatori selectivi ai receptorului estrogenic (SERM) 
SERM sunt agenţi non hormonali care se leagă de receptorul estrogenic, având efecte agoniste pe os și pe metabolismul lipoproteinelor, dar antagoniste la nivelul sânului. 

Raloxifeul
Administrat 60 mg/zi timp de 2 ani arată creşterea DMO la nivel lombar şi la nivelul şoldului cu 2,4%, scade incidenţa fracturilor vertebrale la femeile cu şi fără fracturi vertebrale preexistente, dar nu are efect semnificativ asupra fracturii de şold. Raloxifenul reduce semnificativ (peste 50%) incidenţa cancerului de sân la femeile în postmenopauză. În general este bine tolerat, ca efecte adverse fiind citate tromboembolismul venos, accentuarea tulburărilor vasomotorii, crampe musculare. 

2. Agenţii anabolici 
a. Ranelatul de stronţiu 
Ranelatul de stronţiu este un agent terapeutic care constă din doi atomi de stronţiu stabil şi un miez organic (acidul ranelic). Studii în vivo pe modele experimentale de osteoporoză au relevat că ranelatul de stronţiu stimulează formarea osoasă şi reduce rezorbţia osoasă, inducând o decuplare pozitivă între formarea şi rezorbţia osoasă. Studii moderne de calitate osoasă (tehnica nanoindentaţiei) argumentează calitatea normală a osului format. 
A fost investigat în studii controlate care au inclus 1649 de paciente cu osteoporoză severă; s-a observat reducerea riscului relativ de fracturi vertebrale cu 49% după 1 an şi cu 41% după 3 ani de tratament. În plus, riscul fracturilor vertebrale clinice a fost redus cu 52% după 1 an şi cu 38% după 3 ani. De asemenea, stronţiul reduce riscul fracturilor vertebrale la pacientele fără fracturi vertebrale prevalente, precum şi la pacientele cu osteopenie. 
Un alt studiu clinic controlat a evaluat eficaciatea stronţiului, 2g pe zi timp de 3 ani, asupra riscului de fracturi non-vertebrale, inclusiv şoldul, humerusul, pelvisul, coastele, claviculele, radiusul distal. În întreaga cohortă, riscul relativ a fost redus cu 16% pentru toate fracturile non-vertebrale şi cu 19% pentru fracturile majore, inclusiv şoldul. Într-o analiză de subgrup, femeile cu risc crescut de fractură de şold (peste 74 ani, scor T  -3DS), riscul fracturii de şold a fost redus cu 36%. 
Eficacitatea ranelatului de stronţiu a fost dovedită cu doze de 2 g/ zi oral. 

b. Peptide derivate de parathormon (PTH 1-34, PTH 1-84) 

Hormonul paratiroidian [1-84] şi teriparatidul [1-34] 
Sunt peptide derivate din PTH care în administrare intermitentă au efect demonstrat în reducerea riscului de fracturi vertebrale şi non-vertebrale în osteoporoza de postmenopauză şi la bărbat (recomandare A). 
În urmă cu câţiva ani, PTH sintetic 1-34 (teriparatide) a fost primul agent anabolic aprobat de FDA pentru tratamentul osteoporozei de postmenopauză. Spre deosebire de agenţii antiresorbtivi, PTH stimulează remodelarea osoasă prin creşterea formării osoase. Într-un studiu clinic controlat pe femei în postmenopauză cu osteoporoză severă, administrarea s.c. a 20 micrograme de PTH/zi a determinat creşterea substanţială a  DMO (vertebral şi femural) şi a redus incidenţa fracturilor vertebrale şi nonvertebrale cu mai mult de 50%. 
Posologie: se administrează zilnic, s.c. 20 µg/zi; durata tratamentului 18 luni. 
Reacţii adverse: eritem sau edem la locul injecţiei, greaţă, cefalee, ameţelile, crampe musculare, hipotensiune arterială ortostatică la primele administrări, creşteri ale nivelului uricemiei, artralgii (sub tratament cu rhPTH). Unele studii au menţionat creşterea concentraţiilor plasmatice de calcitriol, creşterea absorbţiei fracţionate a calciului ingerat sau hipercalciurie/hipercalcemie tranzitorie pe perioada tratamentului, apariţia de anticorpi antihormon (3%-8% dintre subiecţi). 
Contraindicaţii: hipercalcemia, insuficienţa renală cronică III-V (cl. creatininic < 30 ml/min), boala Paget, valori crescute ale fosfatazei alcaline de cauză neprecizată, istoric de radioterapie la nivel scheletal, litiaza urinară – contraindicaţie relativă. 
Recomandarea curentă este că tratamentul cu PTH trebuie limitat persoanelor cu osteoporoză severă, iar durata tratamentului să nu depăşească 18 luni. 

c. Anticorpi anticitokine specifice

Denosumab
RANKL este o citokină din familia TNF produsă de osteoblaste care, prin legare de receptorul său RANK de pe suprafaţa osteoclastelor, reglează rezorbţia osoasă. În osteoporoza de postmenopauză expresia RANKL este crescută ca urmare a deficitului estrogenic ceea ce contribuie major la creşterea rezorbţiei osoase.  Denosumab este un anticorp monoclonal uman,  care se leagă specific şi cu foarte mare afinitate de RANKL, impiedicând interacţiunea acestuia cu receptorul RANK. În consecinţă, formarea, activarea şi supravieţuirea osteoclastelor sunt inhibate; supresia rezorbţiei este rapidă (12 ore), profundă (peste 80%) şi prelungită (peste 6 luni).
Eficacitatea antifractură a fost evaluată într-un studiu clinic controlat de faza a 3 a care a inclus 7868 de femei cu osteoporoză de postmenopauză,  care au fost tratate cu denosumab 60 mg subcutanat la 6 luni timp de 3 ani vs placebo. S-a constatat reducerea semnificativă a incidenţei fracturilor vertebrale cu 68%, a fracturilor non-vertebrale cu 20% şi a fracturilor de şold cu 40%. 
Deşi profilul de siguranţă a fost similar cu placebo, medicaţia fiind nouă şi având în vedere mecanismul de acţiune, unii experţi consideră că sunt necesare mai multe date de siguranţă pe termen lung.

Terapia de a doua intenţie

1. Terapia estro-progestativă (TEP) 
Femeile în postmenopauză, cu şi fără osteoporoză, vor fi informate asupra riscurilor şi beneficiilor terapiei estro-progestative. 
Femeile histerectomizate vor primi numai estrogeni, în timp ce femeile cu uterul intact vor primi atât estrogeni, cât şi progesteron în regim combinat, ciclic sau continuu, pentru a preveni riscul carcinomului endometrial. Simptomele de menopauză necesită prescrierea TEP, dar durata acesteia pentru rezolvarea simptomatologiei este mai scurtă (1-2 ani) decât cea necesară pentru reducerea riscului de fractură (>5ani). 
Studii clinice controlate au arătat că estrogenii opresc pierderea osoasă atât în primii ani de menopauză cât şi la vârste înaintate, prin inhibiţia resorbţiei osoase, obţinându-se o creştere a DMO de 5 -10 % pe o perioadă de 1-3 ani. Alte studii arată că estrogenii scad riscul fracturii de şold cu cca.30 % şi a fracturilor vertebrale cu cca. 50 %. Efectul este dependent de doză dar nu se menţine după oprirea terapiei, rata pierderii osoase revenind la nivelul de menopauză; nu s-a demonstrat că această pierdere este însoţită de creşterea riscului de fractură. Efectul estrogenilor pe os este mai semnificativ la femeile care încep TEP în primii cinci ani de menopauză. Se consideră că TEP este o terapie de prevenţie de primă linie pentru femeile în post menopauză cu masă osoasă scăzută şi la femeile cu vârsta de instalare a menopauzei sub 45 ani. TEP este o terapie „second line” pentru femeile în postmenopauză cu osteoporoză. Este important de subliniat că, spre deosebire de bifosfonaţi, estrogenii au demonstrat reducerea riscului de fracturi non-vertebrale (inclusiv de şold) la paciente cu risc scazut. Durata terapiei mai mult de 5 ani creşte riscul cancerului mamar cu 26 %, cel al bolii coronariene cu 29 % şi al atacului cerebral cu 41 % (WHI-Women’s Health Initiative). Acest din urmă studiu a determinat reducerea utilizării terapiei estro-progestative în osteoporoza de postmenopauză, mai ales din cauza riscului neaşteptat al bolilor cardiovasculare. În prezent se utilizează doze foarte mici de estrogeni (oral şi transdermic) care produc o stimulare minimă mamară şi endometrială, dar ale căror efecte asupra bolilor cardiovasculare şi a riscului de fractură nu au fost încă evaluate. Totuşi, au fost demonstrate efectele de reducere a remodelării şi prezervarea masei osoase. 

2. Calcitonina 
Calcitonina în doze farmacologice inhibă activitatea osteoclastică acţionând ca un agent antiresorbtiv. Poate fi administrată subcutanat sau intramuscular (toleranţă scazută: greaţă, flush facial, diaree) şi intranazal (cu efecte secundare minime). Un studiu clinic controlat (200UI/zi calcitonină intranazal, 5 ani) arată o reducere a fracturilor vertebrale cu 30% şi absenţa efectului asupra fracturilor nonvertebrale. 
Calcitonina se administrează 200 U/zi intranazal. Are și proprietăţi analgezice şi este administrată în special la pacienţii cu fractură vertebrală recentă. 

3. Analogii sintetici ai vitaminei D (calcitriolul şi alfacalcidolul) 
Reduc incidenţa fracturilor vertebrale şi ar putea reduce incidenţa fracturilor nonvertebrale; demonstraţiile sunt considerate mai puţin riguroase decât pentru medicaţiile considerate a fi de primă intenţie. Date recente sugerează un efect semnificativ de reducere a incidenţei căderilor. Dozele recomandate sunt: alfacalcidol 1 mcg/zi oral, calcitriol 0,5 mcg/zi, în condiţiile unei suplimentări de calciu de 500 mg/zi. Sunt contraindicaţi la pacientele cu hipercalcemie şi se recomandă monitorizarea periodică a calcemiei, creatininei şi calciuriei (la 1, 3 şi 6 luni în primul an, apoi la 6 luni).

Terapia combinată

Deşi unele studii au sugerat că asocierea a doi agenţi antiresorbtivi ar putea creşte DMO mai mult decât în monoterapie, nu există dovezi care să demonstreze că efectul pe DMO se reflectă în reducerea superioară a riscului de fractură. De asemenea, nu există dovezi că asocierea PTH cu un agent antiresorbtiv produce efecte aditive sau sinergice. Terapia anterioară sau concomitentă cu bifosfonaţi poate reduce sau întârzia răspunsul anabolic la PTH. Recent s-a demonstrat însă că pierderea de masă osoasă care apare după întreruperea terapiei cu PTH poate fi prevenită dacă se administrează un antiresorbtiv (alendronat, risedronat). 

CRITERII DE MONITORIZARE A TRATAMENTULUI 
1) Densitometrie osoasă DXA la coloana sau/şi șold total, anual. 
2) Markeri ai metabolismului osos (CTX sau NTX, osteocalcina, fosfataza alcalină osoasă) la 6 luni, în primul an şi în caz de non-aderenţă. 
3) Radiografii scheletice pentru documentarea fracturilor. 
4) Investigaţii uzuale o dată pe an (inclusiv calcemie, fosfatemie, fosfatază alcalină, calciurie). 
CRITERII DE  ÎNTRERUPERE/SCHIMBARE A TRATAMENTULUI 
1) Reacţii adverse (la medicament, la modul de administrare, etc). 
2) Răspuns inadecvat, apreciat prin scăderea densităţii minerale osoase mai mult decât modificarea minimă semnificativă (dependenţa de precizia echipamentului), sau inhibiţia insuficientă a markerilor de rezorbţie. 
3) Aderenţa scăzută la medicament, la modul de administrare. 
4) Durata tratamentului (pe baza evidenţelor din studii clinice controlate): 3-5 ani pentru bifosfonaţi, stronţiu, raloxifen, denosumab; 18 luni pentru teriparatidum. 

[bookmark: _Toc38884404]II.14. Evoluție, monitorizare pe durata internării 
Evoluția infecțiilor urinare este în general favorabilă, vindecarea apărând în cele mai multe cazuri. Totuși, o treime din cazurile de infecție urinară prezintă complicații, cronicizare, recăderi sau recidive. 
Pe durata internării se folosesc următoarele metode de monitorizare:
· urmărirea evoluției simptomelor și semnelor clinice
· monitorizarea uroculturilor
· repetarea testelor de laborator în vederea evaluării stării altor organe și funcții
· schimbarea terapiei în cazul apariției semnelor de complicație a bolii
[bookmark: _Toc38884405]II.15. Criterii de externare 
	Vor fi externați pacienții la care s-a obținut controlul bolii, ameliorarea semnificativă sau remiterea manifestarilor clinice, care nu necesită intervenții diagnostice sau terapeutice suplimentare sau monitorizare atentă de către personal medical specializat. 

[bookmark: _Toc38884406]II.16. Monitorizarea după externare 
	Planul de monitorizare a pacienților după externare se stabilește în funcție de prezența / absența complicațiilor cronice, vârsta pacientului, precum și alte criterii legate de adresabilitate, posibilitățile de îngrijire (personală sau de către familie).
	Monitorizarea după externare se va realiza în cadrul echipei multidisciplinare formată din medic geriatrie-gerontologie, psihogeriatru în colaborare cu medicul de familie, medic specialist reumatolog, precum și orice altă specicializare în funcție de complicațiile individuale decelate.


[bookmark: _Toc38884407]III. RESURSELE UMANE ȘI MATERIALE NECESARE PENTRU IMPLEMENTAREA PROTOCOLULUI, INCLUSIV COLABORĂRILE INTRAINSTITUȚIONALE ȘI INTERINSTITUȚIONALE 
[bookmark: _Toc38884408]III.1. Ambulatoriu
Resurse umane, competențe necesare: 
· medic specialist geriatrie-gerontologie 
· asistent medical 
· medic de laborator
Resurse materiale, echipamente medicale:
· tensiometru
· stetoscop
· cântar
· diapazon pentru testarea sensibilității vibratorii
· monofilament pentru testarea sensibilității tactile
· ciocănel pentru testarea reflexelor osteotendinoase
· glucometru și teste de glicemie aferente
· electrocardiograf
· laborator de analize medicale
[bookmark: _Toc38884409]III. 2. Spitalizare de zi
Resurse umane, competențe necesare:
· medic specialist geriatrie-gerontologie 
· asistent medical
· medic de laborator
· posibilitatea efectuării de consulturi interdisciplinare urologice 
Resurse materiale, echipamente medicale:
· tensiometru
· stetoscop
· cântar
· diapazon pentru testarea sensibilității vibratorii
· monofilament pentru testarea sensibilității tactile
· ciocănel pentru testarea reflexelor osteotendinoase
· glucometru și teste de glicemie aferente
· electrocardiograf
· laborator de analize medicale 
· medicatie specifica abordarii multidisciplinare
· chestionare pentru determinarea abilităților cognitive
[bookmark: _Toc38884410]III. 3. Spitalizare continuă: 
Resurse umane, competențe necesare:
· medic specialist geriatrie-gerontologie
· asistent medical
· medic de laborator
· posibilitatea efectuării de consulturi interdisciplinare: urologie, psihiatrie
Resurse materiale, echipamente medicale: 
· tensiometru
· stetoscop
· cântar
· diapazon pentru testarea sensibilității vibratorii
· monofilament pentru testarea sensibilității tactile
· ciocănel pentru testarea reflexelor osteotendinoase
· glucometru și teste de glicemie aferente
· electrocardiograf
· ecograf
· osteodensitometru
· laborator de analize medicale 
· serviciu de radiologie
· medicație specifică 
· medicamente necesare pentru tratamentul patogiilor asociate, complicațiilor acute și cronice
[bookmark: _Toc38884411]IV. CONDIȚII DE ABATERE DE LA PROTOCOL  
[bookmark: _Toc38884412]IV.1. Reglementari juridice  
Responsabilitate legală: în caz de necesitate, clinicienii vor apela la judecata clinică, cunoștiințele și experiența pe care le au pentru a decide abaterea de la protocolul dezvoltat.
Abaterile de la prevederile protocolului dezvoltat se vor documenta și se vor argumenta, ținând cont de circumstanțele individuale ale fiecărui pacient, de opțiunile exprimate de către pacient și de experiența clinică a practicianului.  
Abaterile de la protocol vor fi documentate în foile de observație clinică. Vor fi consemnate următoarele informații:
· descrierea abaterii de la protocol, data și ora producerii acesteia
· acțiunile care au fost luate în urma constatării abaterii 
· data și ora aplicării măsurilor corective, cu detalierea acestora 
· semnătura persoanei responsabile cu aplicarea măsurilor corective.
Situațiile în care sunt permise abateri de la protocol sunt:
1. lipsa aprovizionării farmaciei spitalului cu un anumit medicament
SOLUȚII:
· completarea nomenclatorului de medicamente al farmaciei spitalului
· eficientizarea aprovizionării cu medicamente a farmaciei spitalului
2. imposibilitatea efectuării unei anumite analize de laborator datorită lipsei de reactivi
SOLUȚII:
· achiziționarea de reactivi chimici de laborator necesari evaluării complete și corecte a pacienților diagnosticați cu osteoporoză
3. imposibilitatea efectuării unor investigații imagistice din cauza lipsei dotării spitalului cu aparatura sau echipamentele necesare, sau lipsa personalului medical instruit 
SOLUȚII:
· achiziționarea de aparatură medicală sau încheierea de contracte de colaborare cu instituții care dețin resursele necesare investigării complete a pacienților.
· obținerea de noi competențe de către medici și asistentele medicale
[bookmark: _Toc38884413]IV.2. Studii clinice derulate în spital, aprobate de către Comisiile de Etică, care permit abaterea de la protocol 
Abaterile de la protocol sunt, de asemenea, permise în cazul pacientilor incluși în studiile clinice care se derulează în cadrul spitalului, aprobate de către Comisiile de Etică, caz în care se va respecta protocolul studiului respectiv.
[bookmark: _Toc38884414]V. INDICATORII DE MONITORIZARE A IMPLEMENTĂRII PROTOCOLULUI LA NIVELUL SPITALULUI 
INDICATORI DE STRUCTURĂ
Indicatorul 1: costul mediu al spitalizării pacienților cărora li s-a aplicat protocolul, raportat la costul mediu al spitalizării pacienților la care nu s-a aplicat protocolul
Obiectiv: utilizarea eficientă a resurselor medicale
Valoarea țintă: < 90%
Metoda de calcul: costul mediu al spitalizarii pacienților cărora li s-a aplicat protocolul / costul mediu al spitalizării pacienților la care nu s-a aplicat protocolul *100

INDICATORI DE PROCES
Indicatorul 2: proporția pacienților cu abatere de la recomandările protocolului raportat la numărul total de pacienți cu afecțiunea respectivă
Obiectiv: uniformizarea și îmbunătățirea calității practicii medicale 
Valoarea țintă: maximum 10%
Metoda de calcul: numărul pacienților din ultimele 6 luni cu infecție de tract urinar la care nu s-au respectat recomandările protocolului, raportat la numărul total al pacienților diagnosticați în ultimele 6 luni cu infecție de tract urinar x 100
Indicatorul 3: durata medie a spitalizării pacienților cărora li s-a aplicat protocolul, raportat la durata medie a spitalizării pacienților cu această afecțiune 
Obiectiv: optimizarea duratei de spitalizare a pacienților diagnosticati cu infecție de tract urinar
Valoarea țintă: 85%
Metoda de calcul: durata medie de spitalizare pentru pacienții din ultimele 6 luni cărora li s-a aplicat protocolul, raportat la durata medie de spitalizare pentru această afecțiune în ultimele 6 luni *100 
INDICATORI DE REZULTAT 
Indicatorul 4: proporția pacienților externați în stare ameliorată
Obiectiv: uniformizarea și îmbunătățirea calității practicii medicale
Valoarea țintă: minimum 90%
Metoda de calcul: numărul pacienților din ultimele 6 luni cu infecție de tract urinar externați în stare ameliorată, raportat la numărul total al pacienților diagnosticați în ultimele 6 luni cu infecție de tract urinar x 100

Indicatorul 5: proporția pacienților care au prezentat complicații ale bolii pe parcursul spitalizării
Obiectiv: reducerea numărului de pacienți care dezvoltă complicații ale bolii sau legate de medicația utilizată, depistarea precoce și tratarea adecvată a acestora
Valoarea țintă: maximum 10%
Metoda de calcul: numărul pacienților din ultimele 6 luni cu infecție de tract urinar care au prezentat complicații ale bolii, raportat la numărul total al pacienților diagnosticați în ultimele 6 luni cu infecție de tract urinar x 100
Indicatorul 6: proporția pacienților care au necesitat o nouă spitalizare pentru infecție de tract urinar în decurs de 30 de zile de la externare
Obiectiv: reducerea numărului de pacienți cu infecție de tract urinar  care necesită spitalizări repetate
Valoarea ținta: maximum 5%
Metoda de calcul: numărul pacienților din ultimele 6 luni cu infecție de tract urinar care au necesitat o nouă spitalizare pentru acestă afecțiune în decurs de 30 de zile de la externare, raportat la numărul total al pacienților diagnosticați în ultimele 6 luni cu infecție de tract urinar x 100
[bookmark: _Toc38884415]VI. TERMENE
VI.1. Instruirea personalului: decembrie 2019, ulterior anual sau la fiecare nouă angajare de personal medical.
VI.2. Evaluarea eficienței protocolului: la interval de 6 luni.
VI.3. Responsabil pentru colectarea datelor necesare evaluării protocolului: Prof. Univ. Dr. Luiza Spiru.
VI.4. Monitorizarea conformității cu protocolul se va realiza pe baza fișei de evaluare anexate
VI.5. Persoana la care se apelează în cazul în care există dificultăți în utilizarea documentului de protocol: Prof. Univ. Dr. Luiza Spiru.
[bookmark: _Toc38884416]VII. PERSOANELE RESPONSABILE PENTRU FURNIZAREA DE INFORMAȚII SUPLIMENTARE: Dr. Ioana Ioancio, Dr. Ana-Maria Doscan, Dr. Mihaela Cosmina Niculescu, Prof.Univ.Dr. Luiza Spiru – Clinica de Geriatrie-Gerontologie și Psihogeriatrie a S.U.U. „Elias” București, România.
[bookmark: _Toc38884417]VIII. REVIZUIREA PROTOCOLULUI
Protocolul va fi evaluat la interval de 6 luni după cum urmează:
· evidențierea și cuantificarea beneficiilor pentru pacienți și personal 
· asigurarea că obiectivele sunt indeplinite și rămân adecvate 
· asigurarea că întregul personal cunoaște protocolul  
· actualizarea recomandărilor de bună practică medicală conform ghidurilor naționale și internaționale 
· punerea în aplicare a standardelor naționale/internaționale, care sunt revizuite periodic.


[bookmark: _Toc38884418]IX. BIBLIOGRAFIE 

Aspecte clinice la pacientul vârstnic


durere la nivelul coloanei vertebrale și a oaselor lungi


inspirație dificilă


căderea părului, unghii subțiate,parodontoză


cifoză toracală, scăderea în  înălțime, fracturi atraumatice la nivelul coloanei vertebrale și colului femural



osteomalacie


 25OH vitamina D serică scăzută



boală celiacă


anticorpi antigliadină, antitransglutaminază pozitivi


mielom multiplu


electroforeza proteinelor serice, proteina Bence-Jones în urină 



Evaluarea riscului de cădere


Scale de evaluare


1.Tinetti static
2.Tinetti dinamic
3.MNA (Mini Nutritional Assessment)


MMSE (Mini Mental State Examination)


Mobilitate
Postură 
Echilibru
Acuitate vizuală



Boli neuromuscculare
Boli musculoscheletice
Boli cardiace
 



osteoporoză


fractură


tulburări de echilibru și de mers


Sinrom de imobilizare


medicație

